একজন মানুষের কাজ গুরুত্বপূর্ণ , তাঁর লৈঙ্গিক পরিচয় নয়। কিন্তু আমার আর একটা কথাও আছে। গণমাধ্যম গুলো নারী সাংবাদিক বলে নাদিয়া শারমিনকে ফোকাস করছেন এর আরেকটা দিকও আছে। সব পত্রপত্রিকায় ফলাও করে ছেপেছে যে গার্মেন্টসকর্মীরা কাজে গেছেন সাম্প্রদায়িক দলের ডাকা হরতাল না মেনে। তাঁরা বলেছেন – হুজুররা তো আর খাওয়াইতেন না। নারী গার্মেন্টসকর্মীরা বিভিন্ন কারণেই গুরুত্বপূর্ণ । কিন্তু আমরা তাঁদের কোট করছি, হয়তো প্রথমবারের মতই, তাঁরা কর্মী বলে কেবল নয়, নারী বলেও । কারণ যে আঘাত আসার সম্ভাবনা তৈরি হয়েছে তা আসলে, অনেক বড় শিকার হবে নারীই।